**Ministru kabineta rīkojuma projekta “Par valsts pētījumu programmu “Enerģētika” 2018.–2020. gadam” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par valsts pētījumu programmu “Enerģētika” 2018.–2020. gadam” (turpmāk – rīkojuma projekts) mērķis ir apstiprināt valsts pētījumu programmu “Enerģētika” 2018.–2020. gadam” (turpmāk – programma), nosakot tās virsmērķi, mērķi, uzdevumus, īstenošanas termiņu un piešķirto finansējumu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ekonomikas ministrija (turpmāk – ministrija) ir izstrādājusi rīkojuma projektu saskaņā ar:  1) 2018. gada 4. septembra Ministru kabineta sēdes protokola Nr. 41 21.§ 3. punktu;  2) Ministru kabineta 2018. gada 4. septembra noteikumu Nr. 560 “Valsts pētījumu programmu īstenošanas kārtība” (turpmāk – noteikumi) 4. punkts;  3) Enerģētikas pamatnostādņu 2016.–2020. gadam 10. rīcības virziena “Inovatīvi risinājumi enerģētikas nozares problēmām” 10.1.2. uzdevums “Izstrādāt jaunu, starpdisciplināru valsts pētījumu programmu enerģētikas jomā, kas veido zināšanu bāzi inovācijām visās pamatnostādnēs ietvertajās tematiskajās jomās”;  4) Zinātniskās darbības likuma 13. panta otrās daļas 3. punkts, kas nosaka, ka Ministru kabinets apstiprina prioritāros zinātņu virzienus un valsts pētījumu programmas;  5) Zinātniskās darbības likuma 35. panta otrā daļa, kas nosaka, ka valsts pētījumu programmu mērķus un uzdevumus nosaka attiecīgās nozaru ministrijas, konsultējoties ar Latvijas Zinātņu akadēmiju un Latvijas Zinātnes padomi. Izglītības un zinātnes ministrija vai citas nozaru ministrijas valsts pētījumu programmu projektu konkursa kārtībā var piešķirt valsts pētījumu programmu projektiem finansējumu no zinātnes finansēšanai piešķirtajiem valsts budžeta līdzekļiem. Valsts pētījumu programmu projektu konkursu organizē un īsteno Latvijas Zinātnes padome. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Līdz 2018. gada sākumam valsts pētījumu programmu ietvaros tika īstenota programma “Energoefektīvi un oglekļa mazietilpīgi risinājumi drošai, ilgtspējīgai un klimata mainību mazinošai energoapgādei (turpmāk – LATENERGI)”. Vērtējot līdzšinējo pieredzi LATENERGI ietvaros, aktuāls ir jautājums par tādas pētījumu programmas izveidi un rezultātu pieejamību, kas balstīta uz reālo pieprasījumu gan no politikas veidotāju, gan no enerģētikas nozares puses.  Ar programmu plānots dot ieguldījumu ilgtspējīgas, modernas, konkurētspējīgas un sabiedrības interesēm atbilstošas enerģētikas attīstībai Latvijā, t.sk. attiecībā uz visaptveroša Nacionālā enerģētikas un klimata plāna, kas noteiks valsts enerģētikas un klimata politiku laika posmā līdz 2030. gadam un tās ietvaros īstenojamos pasākumus.  Rīkojuma projekts ir nepieciešams, lai apstiprinātu programmu un noteiktu tās virsmērķi, mērķi, uzdevumus, īstenošanas termiņu un finansējumu. Rīkojums Ekonomikas ministrijai dos iespēju uzsākt programmu, izsludināt programmas projektu pieteikumu konkursu, veikt projektu atlasi un noslēgt projektu īstenošanas līgumus, kā to paredz Ministru kabineta 2018. gada 4. septembra noteikumi Nr. 560 “Valsts pētījumu programmu projektu īstenošanas kārtība” (turpmāk – noteikumi). Programma kā valsts pasūtījums ir politikas īstenošanas mehānisms, ar kura palīdzību tiek identificēti un pētīti tādi Latvijas ilgtspējai un attīstībai nozīmīgi jautājumi, kuru risināšanai ir nepieciešams fokusēt Latvijas zinātnisko institūciju darbu un noteikt zinātniskus uzdevumus. Ievērojot minēto, programma rada labvēlīgus apstākļus Latvijas ilgtspējīgas attīstības mērķu sasniegšanai.  Saskaņā ar Zinātniskās darbības likuma 35. panta pirmo un otro daļu un noteikumu 3., 4. un 6. punktu, programmu izstrādāja ministrija, sadarbojoties ar ministrijas izveidotu programmas stratēģiskās vadības padomi (turpmāk – stratēģiskā padome), kuras uzdevums ir konsultēt ministriju par programmas stratēģiskajiem mērķiem un uzdevumiem, sniegt priekšlikumus programmas pilnveidei un izvērtēt programmas sasniegtos rezultātus pēc tās pabeigšanas. Stratēģiskās padomes locekļu sastāvā ir pārstāvji no Ekonomikas ministrijas, Izglītības un zinātnes ministrijas, Vides aizsardzības un reģionālās attīstības ministrijas, Sabiedrisko pakalpojumu regulēšanas komisijas, AS “Augstsprieguma tīkls” un AS “Conexus Baltic Grid”, kā arī enerģētikas eksperts, ES Enerģētikas komisārs no 2004.–2009. gadam un Ekonomikas ministrijas Tautsaimniecības padomes Enerģētikas apakškomitejas priekšsēdētājs.  Izstrādājot programmu, ministrija konsultējās ar Latvijas Zinātņu akadēmijas un Latvijas Zinātnes padomes (turpmāk – padome) pārstāvjiem, ievērojot Zinātniskās darbības likuma 35. panta otrajā daļā noteikto.  Programmas īstenošanai 2018.–2020. gadam ir piešķirts finansējums 6 000 000 euro apmērā, ik gadu 2 000 000 euro. Programmu finansē no Ekonomikas ministrijas valsts budžeta apakšprogrammas 29.05.00 "Valsts pētījumu programma enerģētikā" līdzekļiem.  Atbilstoši noteikumu 19.8. apakšpunktam dubultā finansējuma riska neesību ar citiem publiskajiem finansēšanas avotiem, tai skaitā Eiropas Savienības fondu finansējumu, projekta iesniedzējs apliecina, projekta pieteikumam pievienojot apliecinājumu. Šīs prasības izpildi pārbauda Latvijas Zinātnes padome, veicot projektu iesniegumu administratīvo izvērtēšanu. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija, Vides aizsardzības un reģionālās attīstības ministrija, Sabiedrisko pakalpojumu regulēšanas komisija, AS “Augstsprieguma tīkls”, AS “Conexus Baltic Grid”, Latvijas Zinātņu akadēmija, Latvijas Zinātnes padome. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018. g. | | Turpmākie trīs gadi (*euro*) | | | | |
| 2019. g. | | 2020. g. | | 2021. g. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 2 000 000 | 0 | 2 000 000 | 0 | 2 000 000 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi  Ekonomikas ministrijas budžeta apakšprogramma 29.05.00 "Valsts pētījumu programma enerģētikā" | 2 000 000 | 0 | 2 000 000 | 0 | 2 000 000 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 2 000 000 | 0 | 2 000 000 | 0 | 2 000 000 | 0 | 0 |
| 2.1. valsts pamatbudžets  Ekonomikas ministrijas budžeta apakšprogramma 29.05.00 "Valsts pētījumu programma enerģētikā" | 2 000 000 | 0 | 2 000 000 | 0 | 2 000 000 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |  |  |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav paredzētas. | | | | | | |
| 8. Cita informācija | Programmas īstenošanai 2018.–2020. gadam ir piešķirts finansējums 6 000 000 *euro* apmērā, ik gadu 2 000 000 *euro*.  Programmu finansē no Ekonomikas ministrijas valsts budžeta apakšprogrammas 29.05.00 "Valsts pētījumu programma enerģētikā" līdzekļiem.  Programmas īstenošanai piešķirto kopējo finansējumu ir plānots sadalīt vairāku programmas projektu pieteikumu konkursa ietvaros.  Saskaņā ar Ministru kabineta 2018. gada 10. jūlija sēdes protokola Nr. 32 5.§, finanšu līdzekļi 428 000 EUR apmērā no minētā valsts pētījumu programmas finansējuma ir paredzēti, lai nodrošinātu ar saprašanās memorandu izveidotās Baltijas un Ziemeļvalstu Enerģētikas pētniecības iniciatīvas līdzfinansēšanu laika posmā no 2018. gada līdz 2021. gadam. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc projekta pieņemšanas paredzēts informēt sabiedrību par programmas norisi un rezultātiem, izveidojot Ekonomikas ministrijas tīmekļa vietnē atsevišķu sadaļu, kā arī paredzot projektu īstenošanas līgumos sabiedrības informēšanas uzdevumus. |
| 2. | Sabiedrības līdzdalība projekta izstrādē | Izstrādājot programmu, ministrija konsultējās ar programmas stratēģiskās vadības padomi. |
| 3. | Sabiedrības līdzdalības rezultāti | Stratēģiskās vadības padomes ierosinājumi ņemti vērā, nosakot programmas mērķus un uzdevumus. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija, Izglītības un zinātnes ministrija, Latvijas zinātņu akadēmija, Latvijas Zinātnes padome, Studiju un zinātnes administrācija, zinātniskās institūcijas, augstskolas, citas valsts institūcijas. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projektam nav ietekmes uz institucionālo struktūru. Ekonomikas ministrija veiks noteikumos paredzētās programmas īstenošanas un uzraudzības komisijas sekretariāta funkcijas. Saistībā ar rīkojuma projekta izpildi jaunu institūciju izveide, institūciju likvidācija vai reorganizācija nav nepieciešama. |
| 3. | Cita informācija | Nav. |

Ministru prezidenta biedrs,

ekonomikas ministrs A. Ašeradens

Vīza:

valsts sekretāra pienākumu izpildītāja

administrācijas vadītāja I. Jaunzeme

Kārkliņa 67013214

[ieva.karklina@em.gov.lv](mailto:ieva.karklina@em.gov.lv)